b'\n_START_ARTICLE_\nDarren Aronofsky\n_START_SECTION_\n\xc5\xbdivljenje\n_START_PARAGRAPH_\nPo srednji \xc5\xa1oli je Aronofsky obiskoval Univerzo Harvard, kjer je \xc5\xa1tudiral film in animacijo. Leta 1996, pet let po zaklju\xc4\x8dku \xc5\xa1tudija, se je lotil konceptualizacije svojega prvega celove\xc4\x8dernega filma \xcf\x80. Film je imel premiero leta 1998 in Aronofsky je z njim istega leta na Sundance festivalu osvojil nagrado za najbolj\xc5\xa1ega re\xc5\xbeiserja. _NEWLINE_Leta 2000 je sledil film Rekvijem za sanje, njegov dokon\xc4\x8den prodor, z ve\xc4\x8djim prora\xc4\x8dunom in s \xc5\xa1irokim odobravanjem filmskih kritikov. V letu 2006 je iz\xc5\xa1el njegov film, The Fountain.\n_START_SECTION_\nDelo\n_START_PARAGRAPH_\nAronofskyjev za\xc5\xa1\xc4\x8ditni znak je\xc2\xa0\xc2\xbbhip-hop monta\xc5\xbea\xc2\xab. Pri tem se na hitro nanizajo (ponavljajo\xc4\x8de se) slike oziroma dejanja, ob spremljavi ustrezne zvo\xc4\x8dne podlage. Kar je bilo razvidno v filmu Rekvijem za sanje, a je ta na\xc4\x8din nato omilil ali celo opustil v naslednjih filmih.'